
DR 30.11.2011  

 
117 

Satu lagi kalau dikatakan tribunal. Tadi saya setuju dengan Yang Berhormat 
Batu Gajah katakan sungguhpun penghakiman judgment sudah dikeluarkan oleh 
tribunal. Akan tetapi, pemaju enggan hendak menjalankan penghakiman ini.  

■2030 

Ini memang satu kesulitan yang dihadapi oleh pembeli dan sebab itu pembeli 
they off for tolak ansur dan pemaju akan mencadangkan saya bayar 50, compromise.  
50 peratus kena tolak lagi interest, kena tolak dari administration fee dan ini kena ambil.  
Kalau tidak ambil, kalau dia rujuk tribunal mungkin tiga tahun tidak dapat satu sen lagi.  
Oleh sebab itu dia terpaksa compromise dan terima ini. Oleh sebab itu saya katakan 
sungguhpun akta yang dikatakan telah memberi perlindungan kepada pembeli tetapi 
pada akhirnya memang masih banyak tempat kita kena beri pembaikan. Saya tidak 
ingin ambil lagi panjang sungguhpun saya ada dua tiga perkara lagi. Saya ucapkan 
terima kasih kepada Tuan Yang di-Pertua dan juga Yang Berhormat Menteri. 

Tuan Yang di-Pertua:  Ahli-ahli Yang Berhormat, sebelum saya berdiri saya 
jemput Yang Berhormat Menteri untuk menjawab dan saya ingatkan balik empat rang 
undang-undang yang perlu dihabiskan malam ini. Jadi tadi Timbalan Yang di-Pertua 
sudah bising, dia kata sampai pukul 12.  Saya kata pukul 2 pun boleh.  Saya serius Ahli 
Yang Berhormat. Terima kasih, beri kerjasama yang baik. 

 

[Timbalan Yang di-Pertua (Datuk Ronald Kiandee) mempengerusikan 
Mesyuarat] 

 

8.31 mlm. 

Timbalan Menteri Kewangan I [Dato' Chor Chee Heung]: Terima kasih 
Tuan Yang di-Pertua yang telah duduk sekian lama untuk mendengar perdebatan yang 
telah pun dijalankan oleh semua Ahli Yang Berhormat.  

Tuan Yang di-Pertua, terima kasih terutama sekali kepada semua Ahli Yang 
Berhormat yang telah pun mengambil bahagian dalam perbahasan mengenai rang 
undang-undang pindaan kepada Akta Pemajuan Perumahan (Kawalan dan Pelesenan) 
(Pindaan) 2011. 

Ini jelas menunjukkan, begitu ramai Ahli-ahli Yang Berhormat telah begitu 
prihatin terhadap masalah-masalah yang telah berlaku selama ini di mana ianya 
merupakan satu bidang kuasa di bawah Kementerian Perumahan dan Kerajaan 
Tempatan terutama sekali saya mengucapkan terima kasih kepada Yang Berhormat 
Permatang Pauh. Beliau dalam ucapannya telah menyentuh tentang projek 
terbengkalai, kenapa kita tidak dapat melakukan apa-apa dari Kerajaan Perumahan 
dan Kerajaan Tempatan. 

Untuk makluman Dewan yang mulia ini, pada jumlahnya terdapat 167 projek 
perumahan yang terbengkalai di mana melalui usaha kami dan dengan pihak-pihak 
berkenaan, kita dapat memulihkan dan menyelesaikan 83 dan 61 sedang dipulihkan 
oleh kementerian dan tinggal 22 masih dalam perancangan awal. 

Walaupun demikian, memang tidak dapat saya nafikan bahawa di bawah 
seksyen 11 iaitu Akta Pemajuan Perumahan (Kawalan dan Pelesenan), saya 
mempunyai kuasa untuk mengiktiraf skim-skim perumahan yang mana telah pun 
dianggap terbengkalai supaya kerja-kerja pemulihan dapat diadakan dengan secepat 
mungkin. 

Di bawah takrifan terbengkalai secara pentadbirannya kita anggap sesuatu 
projek perumahan yang telah terhenti aktiviti-aktiviti kerja di tapak projek selama enam 
bulan atau pun lebih secara berterusan dalam atau luar tempoh surat perjanjian jual beli 
adalah senario yang pertama. Senario yang kedua, petisyen penggulungan telah 
didaftarkan di Mahkamah Tinggi di bawah seksyen 218, Akta Syarikat 1965 ataupun 
undang-undang berkaitan ataupun projek perumahan yang dimajukan oleh syarikat 
pemaju perumahan yang telah digulung dan terletak di bawah liquidated ataupun 
Jabatan Insolvensi ataupun pegawai penerima. 

 



117 Satu lagi kalau dikatakan tribunal. Tadi saya setuju dengan Yang Berhormat Batu Gajah katakan sungguhpun penghakiman judgment sudah dikeluarkan oleh tribunal. Akan tetapi, pemaju enggan hendak menjalankan penghakiman ini. #2030 Ini memang satu kesulitan yang dihadapi oleh pembeli dan sebab itu pembeli they off for tolak ansur dan pemaju akan mencadangkan saya bayar 50, compromise. 50 peratus kena tolak lagi interest, kena tolak dari administration fee dan ini kena ambil. Kalau tidak ambil, kalau dia rujuk tribunal mungkin tiga tahun tidak dapat satu sen lagi. Oleh sebab itu dia terpaksa compromise dan terima ini. Oleh sebab itu saya katakan sungguhpun akta yang dikatakan telah memberi perlindungan kepada pembeli tetapi pada akhirnya memang masih banyak tempat kita kena beri pembaikan. Saya tidak ingin ambil lagi panjang sungguhpun saya ada dua tiga perkara lagi. Saya ucapkan terima kasih kepada Tuan Yang di-Pertua dan juga Yang Berhormat Menteri. Tuan Yang di-Pertua: Ahli-ahli Yang Berhormat, sebelum saya berdiri saya jemput Yang Berhormat Menteri untuk menjawab dan saya ingatkan balik empat rang undang-undang yang perlu dihabiskan malam ini. Jadi tadi Timbalan Yang di-Pertua sudah bising, dia kata sampai pukul 12. Saya kata pukul 2 pun boleh. Saya serius Ahli Yang Berhormat. Terima kasih, beri kerjasama yang baik. [Timbalan Yang di-Pertua (Datuk Ronald Kiandee) mempengerusikan Mesyuarat]. 8.31 mlm. Timbalan Menteri Kewangan I [Dato' Chor Chee Heung]: Terima kasih Tuan Yang di-Pertua yang telah duduk sekian lama untuk mendengar perdebatan yang telah pun dijalankan oleh semua Ahli Yang Berhormat. Tuan Yang di-Pertua, terima kasih terutama sekali kepada semua Ahli Yang Berhormat yang telah pun mengambil bahagian dalam perbahasan mengenai rang undang-undang pindaan kepada Akta Pemajuan Perumahan (Kawalan dan Pelesenan) (Pindaan) 2011. Ini jelas menunjukkan, begitu ramai Ahli-ahli Yang Berhormat telah begitu prihatin terhadap masalah-masalah yang telah berlaku selama ini di mana ianya merupakan satu bidang kuasa di bawah Kementerian Perumahan dan Kerajaan Tempatan terutama sekali saya mengucapkan terima kasih kepada Yang Berhormat Permatang Pauh. Beliau dalam ucapannya telah menyentuh tentang projek terbengkalai, kenapa kita tidak dapat melakukan apa-apa dari Kerajaan Perumahan dan Kerajaan Tempatan. Untuk makluman Dewan yang mulia ini, pada jumlahnya terdapat 167 projek perumahan yang terbengkalai di mana melalui usaha kami dan dengan pihak-pihak berkenaan, kita dapat memulihkan dan menyelesaikan 83 dan 61 sedang dipulihkan oleh kementerian dan tinggal 22 masih dalam perancangan awal. Walaupun demikian, memang tidak dapat saya nafikan bahawa di bawah seksyen 11 iaitu Akta Pemajuan Perumahan (Kawalan dan Pelesenan), saya mempunyai kuasa untuk mengiktiraf skim-skim perumahan yang mana telah pun dianggap terbengkalai supaya kerja-kerja pemulihan dapat diadakan dengan secepat mungkin. Di bawah takrifan terbengkalai secara pentadbirannya kita anggap sesuatu projek perumahan yang telah terhenti aktiviti-aktiviti kerja di tapak projek selama enam bulan atau pun lebih secara berterusan dalam atau luar tempoh surat perjanjian jual beli adalah senario yang pertama. Senario yang kedua, petisyen penggulungan telah didaftarkan di Mahkamah Tinggi di bawah seksyen 218, Akta Syarikat 1965 ataupun undang-undang berkaitan ataupun projek perumahan yang dimajukan oleh syarikat pemaju perumahan yang telah digulung dan terletak di bawah liquidated ataupun Jabatan Insolvensi ataupun pegawai penerima.